.td_uid_2_60390ddb40c76_rand.td-a-rec-img{text-align:left}.td_uid_2_60390ddb40c76_rand.td-a-rec-img img{margin:0 auto 0 0} L-iżviluppaturi se jkollhom iħallsu għall-analiżi tal-condition report u tal-method statement tal-ġirien fuq proġetti ta' skavar u twaqqigħ, ħabbar il-Ministru għall-Ambjent Aaron Farrugia, waqt żjara li għamel f'sit ta' kostruzzjoni. Il-Ministru spjega li r-regoli l-ġodda se jitressqu għal konsultazzjoni pubblika li se tpoġġi rekwiżiti addizzjonali fuq l-iżviluppatur meta żvilupp isir biswit jew imiss eżatt ma' binja billi jappunta perit tal-għażla tas-sid biex janalizza x-xogħol li qed isir. L-iżviluppaturi se jkunu qed iħallsu sa €500 biex jiġi appuntat perit tal-għażla tas-sid jew tas-sidien tal-binja li għandha tiġi analizzata. L-analiżi ssir fuq il-bażi tal-condition reports u tal-method statements ipprepratati f'isem l-iżviluppatur. Il-Ministru Farrugia qal li din l-iskema se tkun mandatorja u infurzabbli bil-liġi filwaqt li qal li l-gvern mhux qed inħares biex jagħtu x-xokkijiet lill-industrija iżda jrid jassigura li l-familji jħossuhom siguri fi djarhom filwaqt li s-settur jibqa' b'saħħtu u sostenibbli anke permezz tal-implimentazzjoni ta' kwalunke miżuri possibbli biex jiżguraw li l-iżvilupp ma jaffettwax negattivament lill-komunità. Spjega li skema simili kienet saret mill-Malta Developers Association (MDA) li kienet introduċiet skema ta' din ix-xorta għall-membri tagħha fuq bażi volontarja. Issa, il-gvern se jagħmilha mandatorja għal kull xogħol ta' skavar u twaqqigħ. Minn naħa tiegħu is-Segretarju Parlamentari għall-Kostruzzjoni Chris Agius qal l-importanza li skema bħal din ikun l-istess ċittadin li l-gvern jikkonsulta miegħu u jisma' mingħandu qabel din l-iskema tidħol fis-seħħ. Ikkonkluda li dan huwa l-bidu ta' riforma sħiħa li ser tkun qed tiġi implimentata f'din l-industrija. Din l-iskema se tkun qed titressaq għal konsultazzjoni pubblika l-ġimgħa d-dieħla fuq https://environment.gov.mt/. Trid tirrapporta irregolaritajiet f'xogħlijiet ta' kostruzzjoni? .td_uid_3_60390ddb40f5d_rand.td-a-rec-img{text-align:left}.td_uid_3_60390ddb40f5d_rand.td-a-rec-img img{margin:0 auto 0 0}